อาการโดยทั่วไปของริดสีดวงทวาร คืออะไรบ้าง
รับมือกับริดสีดวงทวารอย่างไรดี ตอนที่ 1 รับมือกับริดสีดวงทวารอย่างไรดี ตอนที่ 1 หลังจากที่เราทำความรู้จักกับมะเร็งลำไส้ใหญ่และลำไส้ตรง Colorectal Cancer ไปแล้ว เรามาลองทำความรู้จักกับโรคริดสีดวงทวารกันดูว่าเป็นอย่างไรบ้าง ริดสีดวงทวาร Hemorrhoids เป็นภาวะที่หลอดเลือดดำในช่องทวารหนักมีอาการโป่งพองบวม ทำให้รู้สึกปวด แต่มักจะไม่ได้เป็นปัญหารุนแรง หลอดเลือดดำอาจโป่งพองภายในช่องทวารหนักทำให้เกิดริดสีดวงภายใน Internal hemorrhoid หรืออาจบวมใกล้ๆ กับปากทวารหนักทำให้เกิดริดสีดวงทวารภายนอก External Hemorrhoids บางคนอาจเป็นริดสีดวงทั้งสองชนิดในเวลาเดียวกัน ทั้งนี้อาการและการรักษาขึ้นอยู่กับชนิดของริดสีดวงทวารที่เป็น ริดสีดวงทวารมักเกิดจากความดันที่สูงขึ้นของหลอดเลือดดำในบริเวณอุ้งเชิงกรานและทวารหนัก โดยนิสัยในการขับถ่ายอุจจาระที่ทำให้เกิดแรงดันสูงและเป็นสาเหตุของริดสีดวงทวารนั้น รวมถึง การพยายามเบ่งถ่าย การรีบเร่งสามารถทำให้เกิดการตึงเครียดมากเกินไป ซึ่งสามารถเพิ่มแรงกดดันของหลอดเลือดดำที่ทวารหนัก Rectal veins การท้องเสียหรือท้องผูกบ่อยๆ อาจเพิ่มความตึงเครียดและเพิ่มแรงกดดันของหลอดเลือดดำที่รูทวารหนัก Anal canal นอกจากนี้ปัจจัยอื่นที่สามารถทำให้เป็นริดสีดวงทวารได้จะรวมถึง การมีน้ำหนักตัวมากเกินไปอ้วน - โดยเฉพาะบริเวณช่องท้องและอุ้งเชิงกราน อาจเพิ่มแรงกดดันในหลอดเลือดดำบริเวณอุ้งเชิงกราน การตั้งครรภ์และการคลอดบุตร - การเปลี่ยนแปลงของฮอร์โมนระหว่างการตั้งครรภ์เพิ่มการไหลเวียนของเลือดไปยังอุ้งเชิงกราน ในขณะที่ทารกในครรภ์ที่กำลังเจริญเติบโตจะเพิ่มแรงกดดันในหลอดเลือด นอกจากนี้ระหว่างการคลอดบุตรก็อาจทำให้เกิดริดสีดวงทวารได้เนื่องจากเกิดแรงกดดันในบริเวณทวารหนักขณะที่นำเด็กออกจากช่องคลอด สภาพร่างกาย – เช่น การเป็นโรคหัวใจและโรคตับเป็นเวลานาน อาจทำให้เลือดรวมตัวกันในบริเวณช่องท้องและอุ้งเชิงกราน ทำให้หลอดเลือดขยายตัว มีประวัติครอบครัวเป็นโรคริดสีดวงทวาร สำหรับปัจจัยที่ยิ่งทำให้อาการริดสีดวงทวารเลวร้ายลงไปอีกได้แก่ การนั่งหรือยืนนานๆ ซึ่งอาจทำให้เลือดไปรวมกันบริเวณทวารหนักและเพิ่มแรงกดดันในหลอดเลือด การยกของหนักหรือการกลั้นหายใจขณะยกของหนัก สามารถเพิ่มแรงกดดันในหลอดเลือดได้ทันที อาการโดยทั่วไปของริดสีดวงทวารก็คือ การมีเลือดออกในขณะที่ถ่ายอุจจาระ คัน และปวดทวารหนัก กรณีที่เป็นริดสีดวงทวารภายนอก External hemorrhoids อาการปวดมักจะเกิดขึ้นภายนอกทวารหนัก เลือดอาจจะไปรวมตัวกันอยู่ใต้ผิวหนัง ทำให้กลายเป็นก้อนแข็งและปวด หรือที่เรียกว่า Thrombosed hemorrhoid หรือ Clotted hemorrhoid นอกจากนี้อาจสังเกตเห็นรอยเลือดในกระดาษชำระหลังจากที่อุจจาระเสร็จแล้ว แหล่งข้อมูล วันทนีย์ โลหะประกิตกุล
อาการโดยทั่วไปของริดสีดวงทวาร คือ การมีเลือดออกในขณะที่ถ่ายอุจจาระ คัน และปวดทวารหนัก กรณีที่เป็นริดสีดวงทวารภายนอก อาการปวดมักจะเกิดขึ้นภายนอกทวารหนัก เลือดอาจจะไปรวมตัวกันอยู่ใต้ผิวหนัง ทำให้กลายเป็นก้อนแข็งและปวด หรือที่เรียกว่า Thrombosed hemorrhoid หรือ Clotted hemorrhoid นอกจากนี้อาจสังเกตเห็นรอยเลือดในกระดาษชำระหลังจากที่อุจจาระเสร็จแล้ว
ศัลยศาสตร์ (ศัลยศาสตร์) - Surgery